b'\n_START_ARTICLE_\nRadio Vitez\n_START_SECTION_\nPovijest\n_START_PARAGRAPH_\nEksperimentalni program po\xc4\x8deli su emitirati travnja 1992. godine iz podrumskih prostorija zgrade op\xc4\x87ine Viteza. Postaja se odr\xc5\xbeavala entuzijazmom novinara \xe2\x80\x93 amatera i vrlo malim brojem profesionalnih radnika, uz oskudnu tehniku za emitiranje. I u takvim uvjetima postaja je odigrala va\xc5\xbenu ulogu u najte\xc5\xbeim godinama rata na podru\xc4\x8dju La\xc5\xa1vanske doline. Nakon dva mjeseca pokusna faza je bila gotova i kao slu\xc5\xbebeni nadnevak po\xc4\x8detka rada Radio Viteza uzima se 15. lipnja 1992. godine, od kada se radi na profesionalnijoj opremi i u drugim uvjetima._NEWLINE_Program emitira i na internetu. Radio Vitez proizvodi vlastiti 24 - satni program, uz suradnju s brojnim poznatim radijskim ku\xc4\x87ama iz zemlje i inozemstva. Programsku shemu \xc4\x8dine: informativne emisije koje daju lokalne vijesti, vijesti iz BiH, vijesti iz svijeta, zanimljivosti, \xc5\xa1port, glazba, kontakt programi, politike, obrazovanja, kulture. Radio Vitez je u svojim studijskim emisijama ugostio mnoge zna\xc4\x8dajnije osobe politi\xc4\x8dkog, kulturnog, gospodarskog, \xc5\xa1portskog i dru\xc5\xa1tvenog \xc5\xbeivota. Glazbeni program \xc4\x8dini inozemna i doma\xc4\x87a zabavna glazba. Te\xc5\xbee program profilirati program prema mla\xc4\x91oj, aktivnoj populaciji i poslovnim ljudima.'